ณัฏฐพล ชี้ ข้อเรียกร้องม็อบ นศ.อันตราย เตือนต่อไป ต้องใช้วิจารณญาณ 
นายณัฏฐพล ทีปสุวรรณ รมว.ศึกษาธิการ รับ ข้อเรียกร้องม็อบ นศ.อันตรายสำหรับประเทศ เชื่อผู้ชุมนุมบางคนไม่รู้มาก่อน เตือนต่อไปต้องใช้วิจารณญาณวันที่ 11 ส.ค. ที่สถานสงเคราะห์เด็กชายบ้านปากเกร็ด จ.นนทบุรี นายณัฏฐพล ทีปสุวรรณ รมว.ศึกษาธิการ ให้สัมภาษณ์ถึงการชุมนุมในมหาวิทยาลัยธรรมศาสตร์ ศูนย์รังสิต ที่หลายฝ่ายแสดงความเป็นห่วงเรื่องเนื้อหาว่า กระทรวงศึกษาธิการดูแลในระดับโรงเรียน พบว่ามีการจัดกิจกรรมอยู่บ้าง แต่ไม่มีเรื่องการหยาบคาย เป็นการแสดงออกในสถานะที่พอเพียง ดังนั้น ไม่น่ากังวลเท่าไรทางโรงเรียนจึงให้แสดงออกได้ในขอบเขต สำหรับในรั้วมหาวิทยาลัย รมว.การอุดมศึกษา วิจัยและนวัตกรรม จะเป็นผู้ดูแลแต่จากการติดตามข่าว เท่าที่ดูคำพูดเป็นเรื่องน่ากังวล ผมคิดว่าคนไทยแสดงความเห็นได้ แต่การแสดงความคิดเห็นที่สร้างความแตกแยก หรือตั้งใจทำลายสถาบันหลักของประเทศ ถือเป็นเรื่องไม่เหมาะสม ที่สำคัญเวลานี้คนไทยกำลังต้องการความร่วมมือ ที่น่าห่วงคือปัญหาเศรษฐกิจในตอนนี้ ซึ่งอยากให้คนต่างประเทศมาลงทุนในไทย เพราะเราสามารถควบคุมสถานการณ์ โควิด-19 ได้ดี แต่วันนี้กลับมาสร้างความกังวลให้เขาไม่กล้ากลับมา เพราะอาจหวาดระแวงว่าจะมีการปะทะกันหรือไม่ หรืออาจจะมีความไม่สงบอย่างที่เขาคาดการณ์ไม่ได้ ถือเป็นการทำร้ายประเทศ แม้เป็นสิทธิ์แต่ละคนผมก็เข้าใจ แต่อยากให้คนไทยร่วมกันหาทางออกในทางที่เหมาะสมของช่วงเวลานี้ น่าจะเป็นทางออกที่ดี ยอมรับว่าห้ามทุกคนไม่ได้ อาจมีแกนนำที่ตั้งใจอะไรบางอย่าง แต่คนที่มาร่วมเราสามารถอธิบายได้ จากนี้ไปต้องรับฟังข้อมูลข่าวสารบ้าง ทั้งนี้ จากข้อเรียกร้องที่ผมติดตามมา มันน่าอันตรายสำหรับประเทศ เป็นเรื่องที่สร้างความแตกแยกอย่างรุนแรง หวังว่าแกนนำควรจะพิจารณาความเหมาะสมที่ได้ทำไป นายณัฏฐพล กล่าวผู้สื่อข่าวถามว่า ดูแล้วจากการชุมนุมดังกล่าว เป็นไปโดยธรรมชาติหรือไม่ นายณัฏฐพล กล่าวว่า จากจำนวนคนคิดว่า น่าจะมีคนเห็นด้วยกับความอยากที่จะมามีส่วนร่วมในการชุมนุม แต่ไม่คิดว่า ทุกคนที่มาชุมนุม รู้ว่าแกนนำจะพูดอะไร ตนไม่เชื่อว่า จำนวนคน จะ 3000 หรือ 5000 คน ที่มาชุมนุมจะทราบข้อมูลล่วงหน้า และเห็นด้วยกับข้อมูลนั้น เชื่อว่า หลายคนอาจตกใจอยู่ระดับหนึ่ง ซึ่งต้องใช้วิจารณญาณในการชุมนุมครั้งต่อไป บางส่วนอยากแสดงความคิดเห็นทางการเมือง ผู้มาชุมนุมต้องพิจารณาความเหมาะสมด้วย เชื่อว่า เหตุการณ์ที่เกิดขึ้นอธิการบดีเอง ก็คงตกใจ เพราะข้อเรียกร้องรุนแรงและร้อนแรง ในขณะที่ประเทศต้องการความสามัคคี สื่อมวลชนเองก็ต้องหาทางอธิบายที่เหมาะสมด้วย.
นายณัฏฐพล ทีปสุวรรณ รมว.ศึกษาธิการ รับ ข้อเรียกร้องม็อบ นศ.อันตราย สำหรับประเทศ เชื่อ ผู้ชุมนุมบางคนไม่รู้มาก่อน เตือนต่อไปต้องใช้วิจารณญาณ
ณัฏฐพล​ ทีปสุวรรณ,ธรรมศาสตร์จะไม่ทน,รมว.ศึกษาธิการ​,ข้อเรียกร้องม็อบนศ.อันตราย,ม.ธรรมศาสตร์รังสิต,ใช้วิจารณญาณ,ข่าวทั่วไป